103. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.582/751460 της 31 Οκτ./25  Νοεμ. 1980 (ΦΕΚ Β΄ 1228) Περί παροχής νοσοκομειακής περιθάλψεως εις τους Πολιτικούς Υπαλλήλους του Υπουργείου Εθνικής Αμύνης υπό των Νοσοκομείων των Ενόπλων Δυνάμεων. Έχοντες υπ’ όψει: α)Το άρθρ. 55 παρ. 1, 2, 5 και 6 του Ν.Δ. 721/70 β)Την υπ’ αριθ. Φ.750/78/248928/Σ.6177/19.6.76 υπουργικήν απόφασιν και γ)Την υπ’ αριθ. 5/22 Ιουλ. 1980 γνωμάτευσιν του Συμβουλίου Αρχηγών Γενικών Επιτελείων αποφασίζομεν: Άρθρ.1.-1.Εγκρίνομεν την παροχήν νοσοκομειακής περιθάλψεως υπό των Νοσοκομείων των Ενόπλων Δυνάμεων τα οποία διαθέτουν πτέρυγας νοσηλείας δια τα μέλη οικογενείας των Στρατιωτικών εις τους Μονίμους Πολιτικούς Υπαλλήλους του Υπουργείου Εθνικής Αμύνης, ως αναλυτικώτερον ορίζεται κατωτέρω και εφ’ όσον οι ανωτέρω δικαιούνται περιθάλψεως εις βάρος του Δημοσίου ήτο να είναι κάτοχοι βιβλιαρίων νοσηλείας Δημοσίου. 2.Η εισαγωγή θα επιτρέπεται ΜΟΝΟΝ εφ’ όσον υπάρχουν κεναί κλίναι εκ των διατιθεμένων δια την νοσηλείαν των βασικών δικαιούχων. Άρθρ.2.-1.Η κατά τας διατάξεις της παρούσης αποφάσεως παρεχομένη περίθαλψις υπολογίζεται βάσει των ισχυόντων τιμολογίων υγειονομικής περιθάλψεως του Υπουργείου Κοινωνικών Υπηρεσιών. 2.Οι νοσηλευόμενοι δικαιούνται τροφής συμφώνως προς τα καθοριζόμενα υπό του τροφολογίου των Νοσοκομείων των Ενόπλων Δυνάμεων. Άρθρ.3-Τα έσοδα τα προερχόμενα εκ της ανωτέρω παροχής υπηρεσιών κατατίθενται εις το Δημόσιον Ταμείον εφαρμοζομένων των υπό των διατάξεων του άρθρ. 9 του Ν.Δ. 721/70 προβλεπομένων. Άρθρ.4.-Αι λοιπαί λεπτομέρειαι επί του τρόπου και των διαδικασιών των παρεχομένων υπηρεσιών προς εξυπηρέτησιν των εν άρθρ. 1 αναφερομένων θα καθορίζωνται δι’ αναλόγων διαταγών εκδιδομένων υπό των αρμοδίων προς τούτο οργάνων της Ιεραρχίας των Ενόπλων Δυνάμεων. Άρθρ.5.-Η παρούσα απόφασις δημοσιευθήτω δια της Εφημερίδος της Κυβερνήσεως. 